पर्सनल शॉपर आपको शॉपिंग में मदद करते हैं। जब आप कीमती सामान की खरीदारी करने जाते हैं, तो ऐसे लोग एडवाइजर के तौर पर काम करते हैं। आप इस टैलेंट के साथ किसी शोरूम में काम कर सकते हैं या फिर अपनी कंपनी शुरू कर सकते हैं। ऐसी सर्विस देने वाले लोग दो तरह से कमाई करते हैं। पहला, वह जिस स्टोर में अपने ग्राहक को ले जाते हैं, वह उन्हें सामान की बिक्री में हिस्सा देते हैं। दूसरा, ग्राहक की पसंद की जगह जाने पर शॉपर सलाह के लिए फीस लेते हैं। विदेश में इस तरह का काम करने वाले लोग दुकानदार से कुल कमाई का 15% लेते हैं। इस काम में ऐसे लोग सफल होते हैं, जिन्हें न केवल ब्रांड्स की पहचान होती है बल्कि वह मोलभाव भी कर लेते हैं। जितनी बार आप अपने ग्राहक को बेहतर कीमत पर अच्छा सामान खरीदने में मदद करते हैं। आपके लिए नए ग्राहक मिलने की संभावनाएं उतनी ही बढ़ जाती हैं। इस काम का सबसे खास पहलू यह है कि अगर आप शॉपर एक्सपर्ट साबित होते हैं तो आप किसी भी बड़ी शख्सियत के साथ कॉन्ट्रैक्ट कर सकते हैं।